Γρήγορη σαρλότ με κρέμα γιαούρτι και φράουλες (βήμα-βήμα)
Εύκολη, δροσερή και ελαφριά σαρλότ σαν τούρτα με βελούδινη κρέμα και φράουλες που θα εντυπωσιάσει στο γιορτινό τραπέζι και όχι μόνο.
1  πακέτο μπισκότα σαβαγιάρ *, 200 γρ. γάλα φρέσκο, 500 γρ. κρέμα γάλακτος, 50 γρ. γιαούρτι αγελάδος, πλήρες, στραγγιστό, 80 γρ. ζάχαρη άχνη, 5 γρ. (1 φύλλο) ζελατίνη, μουλιασμένο σε ένα μπολ με κρύο νερό για λίγα λεπτά ώστε να μαλακώσει, 500 γρ. φράουλες πλυμένες, στραγγισμένες, ψιλοκομμένες
Για την σαρλότ με κρέμα γιαούρτι και φράουλες χτυπάμε την κρέμα γάλακτος στον κάδο του μίξερ με το φτερό (ή σε ένα μπολ με το μίξερ χειρός) για 6-8 λεπτά ή μέχρι να γίνει σαντιγί και την κρατάμε στην άκρη.Σε ένα βαθύ μπολ ρίχνουμε τη ζάχαρη άχνη και το γιαούρτι και με μια ευλύγιστη σπάτουλα ανακατεύουμε μέχρι να αναμειχθούν.Βγάζουμε τη ζελατίνη από το κρύο νερό και τη βάζουμε σε ένα μπολ με λίγο ζεστό νερό ώστε να λιώσει. Τη ρίχνουμε (χωρίς το νερό) στο μείγμα γιαουρτιού και ανακατεύουμε απαλά.Αδειάζουμε το μείγμα στο μπολ με τη σαντιγί και χτυπάμε με μίξερ χειρός ή με το σύρμα, μέχρι το μείγμα να σφίξει ελαφρώς.Ρίχνουμε τη μισή ποσότητα από τις φράουλες στο μείγμα της σαντιγί, ανακατεύουμε με ένα κουτάλι και αφήνουμε στην άκρη.Βουτάμε ένα-ένα τα σαβαγιάρ στο μπολ με το γάλα και καλύπτουμε τα τοιχώματα μιας φόρμας με αποσπώμενα πλαϊνά, διαμέτρου περίπου 20 εκ.Συνεχίζουμε τη διαδικασία, μέχρι να καλύψουμε και τον πάτο του σκεύους και με ένα πινέλο αλείφουμε ελαφρώς με γάλα την επιφάνεια των σαβαγιάρ.Ρίχνουμε την κρέμα, την απλώνουμε ομοιόμορφα και σκορπίζουμε τις υπόλοιπες φράουλες.Βάζουμε τη σαρλότ στο ψυγείο για περίπου 2 ώρες, μέχρι να σφίξει και να μπορεί να «σταθεί», ξεφορμάρουμε και σερβίρουμε την σαρλότ με κρέμα γιαούρτι και φράουλες.
Γάλα,Γιαούρτι,Φράουλα,Πάσχα